Фулхэм (хөлбөмбөгийн баг)

**Хөлбөмбөгийн Фулхэм баг** () нь 1879 онд Английн Фулхэм хотод байгуулагдсан хөлбөмбөгийн баг юм. Одоо тус баг Премьер лигт тоглодог бөгөөд Лондон хотын хөлбөмбөгийн хамгийн ахмад баг билээ. 

Тус баг нь нийт 24 улирлыг Английн хөлбөмбөгийн тэргүүн лигт үдсэн бөгөөд өдгөөгийн эзэн, саятан Мохамед аль-Фаед 1990-ээд оноос эрс шинэчлэлт хийн хоёрдугаар лигээс (одоогийн гуравдугаар лиг) дээд лиг рүү дэвшүүлж чадсан эрхэм юм. Фулхэмийн гол амжилт хоёр удаа шигшээ тоглолтонд шалгарсан амжилтыг эс тооцвол гол тэмцээнд нэг ч удаа түрүүлж байгаагүй. Үүнд 1975 оны «Английн хөлбөмбөгийн холбооны цом»-ын шигшээ, 2010 оны «Европын лиг»-ийн шигшээ тоглолтыг дурдах нь зүй.
## Түүх 
Фулхэм багийг 1879 онд «Fulham St Andrew's Church Sunday School F.C.» нэртэйгээр сүмийн сүсэгтнүүд байгуулжээ. 1887 онд баруун Лондоны сонирхогчдын цомын тэмцээнд түрүүлснийхээ дараа жил багийн нэршлээ богиносгон өдгөөгийн хэлбэрт шилжүүлсэн ажээ. 1893 онд тухайн бүсийнхээ лигт түрүүлж, албан ёсны өмсгөл, дотоод зохион байгуулалтыг бий болгон, 1896 онд «Крэйвен Коттеж» цэнгэлдэх хүрээлэндээ тоглож эхэлсэн байна. 

Багийн мэргэжлийн түвшин 1898 онд дээшилж Өмнөдийн лигийн хоёрдугаарт дивизэд шилжиж, *1902-03* онд түрүүлэн нэгдүгээр дивиз рүү дэвшсэн байна. 1905-06, 1906-07 оны улиралд тус дивиздээ түрүүлэн 1907-08 оны улиралд Английн хөлбөмбөгийн лигийн хоёрдугаар дивизэд өрсөлдөх болсон ажээ. Тухайн жилээ АХХ-ны цомын тэмцээнд оролцжээ. *1909-10* оны улиралд Лондон хотын цомын тэмцээнд сайн тоглолтыг үзүүлэн түрүүлсэн хэдий ч дараа улирал нь доод лиг рүүгээ унаж *1927-28* оны улирал хүртэл гуравдугаар дивизээс гарч чадалгүй байсаар байв. 

*1949-50* оны улиралд Английн хөлбөмбөгийн тэргүүн лиг болох нэгдүгээр дивизэд дэвшин гарч ирж гурван улирал тоглон *1951-52* оны улирал тун тааруу амжилт үзүүлэн доод дивиз рүү унасан байна. 1958 онд АХХ-ны цомын хагас шигшээ тоглолтонд шалгарсан бөгөөд дараагийн улирал нь Шеффилд Уэнсдей багийн хамтаар нэгдүгээр дивиз рүү дэвшсэн байна. Энэ удаагийн Фулхэмийн амжилттай тоглохын үндэс нь Шотланд довтлогч Грэм Леггат байсан гэдгийг дурдах нь зүйн хэрэг юм. Амжилтаа үргэлжлүүлсээр *1959-60* оны улиралд лигийн 10 дугаар байрт орсон бөгөөд 2003-04 оны Премьер лигт 9 байранд орох хүртлэх хугацааны туршид шилдэг амжилт байсаар байв. 

*1967-68* оны улирал хангалтгүй тоглолт үзүүлэн доод дивиз рүү унаж, дараа улирал нь хоёрдугаар дивиздээ ердөө 7 хожил аван гуравдугаар дивиз рүү унаж түүхэнд дэх дараалсан тааруу амжилтаа үзүүлэв. *1970-71* оны улирал дивизээсээ хоёрдугаар байраар хоёрдугаар дивиз рүү дэвшиж, багийн тоглолт илт сайжирч эхэлсэн нь Фулхэмийн дасгалжуулагч Алек Сток багийн бүрэлдэхүүнд Алан МуллериАнгийн Эзэнт гүрний одонт, сэрБобби МурАнгийн Эзэнт гүрний одонт нарын хожмоо английн домогт болсон тоглогчдыг эгнээндээ элсүүлсэнтэй холбоотой байлаа. 1975 оны «АХХ-ны цом»-ын шигшээ тоглолтонд шалгарсан ч Вест Хэм багт хожигдон, англи-шотландын цомын тэмцээнд мөн л аз дутаж Мидлсбро багт хожигдов. 
*1979-80* оны улирал 11 хожлоор гуравдугаар дивиз рүү унасан ч дараа улирал нь дэвшин гарч ирсэн бөгөөд 1986 онд дахин унажээ. 
1992 онд Премьер лиг байгуулагдахад Фулхэмийн тоглож байсан гуравдугаар дивизийн статусыг хоёрдугаар дивиз болгон өөрчилсөн байна. Статусын шинэчлэлээр шинээр байгуулагдсан гуравдугаар дивиз рүү нь *1993-94* оны улирал Фулхэм унаж багийн байдал дахин хэцүүдэж ирсэн юм. *1994-96* оны хооронд дасгалжуулагчаар ажилласан Иан Бранфут энэ байдлаас гаргаж чадалгүй Микки Адамст үүргээ шилжүүлсэн бөгөөд тэр багийн амжилтыг хоёрдугаар байр хүртэл ахиулсан ч дээд дивиз рүү дэвших болзолыг хангаж чадаагүй юм. 1997 онд саятан Мохамед аль-Фаед Фулхэм багийг худалдан авч Рэй УилкинсАнгийн Эзэнт гүрний одонт, Кевин КиганАнгийн Эзэнт гүрний одонт нарын английн шилдэг дасгалжуулагчдыг урин Уэльсийн хамгаалагч Крис Колман тэргүүтэй тоглогчидтой мөрөөдлийн багийг бий болгуулж чадсан юм. 2000-01 оны улиралд 30 хожил, 11 тэнцээ, 5 хожигдолтойгоор нэгдүгээр дивизийг 101 оноогоор тэргүүлж, [thumb|left|[2005 оны «АХХ-ны цом»-ын тэмцээнд цэнхэр өмсгөлтнүүд болох Болтон багтай тоглож буй нь.]]2001-02 оны улирлаар Премьер лигт дэвшин тоглох болсноос хойш өдгөөг хүртэл тогтмол тоглож байгаа. 2002-03 оны улирлаар Францын довтлогч Стив Марлег Олимпик Лион багаас 11.5 сая фунтээр худалдан авсан нь багийн хамгийн том наймаа болж байв. Түүний дараа Франц довтлогч Луис Сааг Манчестер Юнайтед багт 13 сая фунтээр худалдсан нь бий.
## Тоглогчид 
### Үндсэн бүрэлдэхүүн 
:*2010 оны наймдугаар сарын 19-ний байдлаар.*

 

 

### Нөөц бүрэлдэхүүн 
:*2010 оны наймдугаар сарын 12-ны байдлаар.*

## Фулхэм Европт 
## Алдартай дасгалжуулагчид 
## Алдартай тоглогчид 
## Алдартай хөгжөөн дэмжигчид 
* Хью Грант
* Дэниэл Редклифф
## Эшлэл 
## Холбоос 
* Албан ёсны вэбсайт
* Мэдээлэл, үзүүлэлт болон дүгнэлтүүд Footbalistic вэбсайт дахь
* Тоглолтын тасалбарын албан ёсны түнш
* Тоглолтын тасалбар түгээлт
* Фулхэм баг – Sky Sports телевиз
* Хөгжөөн дэмжигчидийн булан
* Fulhamweb – Сүүлийн үеийн мэдээлэл – Албан ёсны бус вэбсайт
* vitalfootball.co.uk – Хөлбөмбөгийн Фулхэм баг
* Premierleague.com – Хөлбөмбөгийн Фулхэм баг
* https://web.archive.org/web/20091018085447/http://www.standrewsfulham.com/articles/football.html


Ангилал:Лондоны хөлбөмбөгийн клуб
Ангилал:Хаммерсмит ба Фулхэм дүүрэг
Ангилал:Премьер лигийн баг
Ангилал:Эмэгтэйчүүдийн хөлбөмбөг
Ангилал:1879 онд байгуулагдсан